فارغ بخاری

فارغ بخاری (پیدائش: 11 نومبر، 1917ء - وفات: 13 اپریل، 1997ء) پاکستان سے تعلق رکھنے والے اردو، ہندکو اور پشتو زبان کے ممتاز شاعر، نقاد، محقق اور صحافی تھے۔

 حالات زندگی 
فارغ بخاری 11 نومبر، 1917ء کو پشاور، برطانوی ہندوستان (موجودہ پاکستان) میں پیدا ہوئے۔ضیاء الرحمٰن: فارغ بخاری-احوال و آثار (پی ایچ ڈی مقالہ)، ص 1، شعبہ اردو - پشاور یونیورسٹی، پاکستان، 2005ءفارغ بخاری، بائیو ببلوگرافی ڈاٹ کام، پاکستانعقیل عباس جعفری، پاکستان کرونیکل، ورثہ پبلی کیشنز، کراچی، 2010ء، ص 798فارغ بخاری، ریختہ ڈاٹ کام، بھارت ان کا اصل نام سید میر احمد شاہ تھا۔ فارغ بخاری جس اسکول میں پڑھتے تھے اس کے پرنسپل تحریک خاکسار کے بانی عنایت اللہ خاں مشرقی تھے، ان کی تربیت علامہ عنایت اللہ مشرقی جیسی قد آور شخصیت کے زیرِ سایہ ہوئی تھی۔ضیاء الرحمٰن: فارغ بخاری-احوال و آثار (پی ایچ ڈی مقالہ)، ص 11، شعبہ اردو - پشاور یونیورسٹی، پاکستان، 2005ءابتدا ہی سے ادب کی ترقی پسند تحریک سے وابستہ رہے اور اس سلسلے میں انھوں نے قید و بند کی صعوبتیں بھی برداشت کیں۔ فارغ بخاری نے رضا ہمدانی کے ہمراہ رسالہ سنگ میل نکالا۔ہندکو رائٹرز سوسائٹی جب قائم ہوئی تو فارغ بخاری کو اس سوسائٹی کا پہلا صدر چنا گیا۔ضیاء الرحمٰن: فارغ بخاری-احوال و آثار (پی ایچ ڈی مقالہ)، ص 18، شعبہ اردو - پشاور یونیورسٹی، پاکستان، 2005ء انھوں نے انجمن ترقی پسند مصنفین صوبہ سرحد، عالمی امن کمیٹی کے سیکریٹری کے علاوہ پاکستان رائٹرز گلڈ کی مرکزی کمیٹی کے رکن کی حیثیت سے بھی فرائض انجام دیے۔ضیاء الرحمٰن: فارغ بخاری-احوال و آثار (پی ایچ ڈی مقالہ)، ص 30، شعبہ اردو - پشاور یونیورسٹی، پاکستان، 2005ء انھوں نے رضا ہمدانی کے ہمراہ پشتو زبان و ادب اور ثقافت کے فروغ کے لیے بیش بہا کام کیا۔ وہ رضا ہمدانی اور اولیں ناشر اعلانِ قیام پاکستان مصطفیٰ علی ہمدانی کے بہنوئی تھے۔ ان کی رضا ہمدانی کے ساتھ مشترکہ تصانیف میں ادبیات سرحد، پشتو لوک گیت، سرحد کے لوک گیت، پشتو شاعری اور پشتو نثر  شامل ہیں۔ ان کے شعری مجموعوں میں زیرو بم، شیشے کے پیراہن، خوشبو کا سفر، پیاسے ہاتھ، آئینے صدائوں کے  اور غزلیہ کے نام سرفہرست تھے۔ ان کی نثری کتب میں شخصی خاکوں کے دو مجموعے البم، مشرقی پاکستان کا رپورتاژ، برات عاشقاں اور خان عبدالغفار خان کی سوانح عمری باچا خان شامل ہیں۔

 تصانیف 
 خوش حال خان کے افکار (بہ اشتراک رضا ہمدانی)
 خوش حال خان خٹک (بہ اشتراک رضا ہمدانی)
 پشتو شاعری (بہ اشتراک رضا ہمدانی)
 رحمان بابا کے افکار (بہ اشتراک رضا ہمدانی)
 رحمان بابا (بہ اشتراک رضا ہمدانی)
 پٹھانوں کے ارمان (بہ اشتراک رضا ہمدانی)
 آیاتِ زندگی
 عورت کا گناہ (افسانے)
 باچا خان (خان عبد الغفار خان کی سوانح حیات)
 اٹک کے اُس پار (بہ اشتراک رضا ہمدانی)
 پشتو لوک گیت (بہ اشتراک رضا ہمدانی)
 پشتو ڈراما
 بے چہرہ سوال (نظمیں )
 غزلیہ (غزلیں)
 ادبیات سرحد جلد سوم (بہ اشتراک رضا ہمدانی)
 البم (ترقی پسند مصنفین کے خاکے)
 دوسرا البم (خاکے)
 ہندکو زبان کا ارتقا
 اقبال پر خوش حال کا اثر
 نویاں راواں (ہندکو شاعری کا انتخاب)
 کالی تہپ (ہندکو شاعری کا مجموعہ)
 برات عاشقاں (مشرقی پاکستان کے سفر کا رپورتاژ)
 شیشے کا پیراہن (شاعری)
 خوشبو کا سفر (شاعری)
 پیاسے ہاتھ (شاعری)
 محبتوں کے نگار خانے (شاعری)
 زیر و بم (شاعری)
 آئینے صداؤں کے (شاعری)
 اندیشۂ شہر (انتخاب کلام مرزا محمود سرحدی)

 فارغ بخاری کے شخصیت و فن پر تحقیقی مقالات 
فارغ بخاری: احوال و آثار (پی ایچ ڈی مقالہ)، ضیاء الرحمٰن، پشاور یونیورسٹی، 2005ء

 نمونۂ کلام 

<div style='text-align: center;'>
اشعار

<div style='text-align: center;'>
شعر

<div style='text-align: center;'>
غزل

<div style='text-align: center;'>
غزل

<div style='text-align: center;'>
غزل

 اعزازات 
فارغ بخاری کو ان کی گراں قدر خدمات کے صلے میں حکومت پاکستان نے 1994ء میں صدارتی اعزاز برائے حسن کارکردگی کا اعزاز عطا کیا۔

 وفات 
فارغ بخاری 13 اپریل، 1997ء کو پشاور، پاکستان اس دارِ فانی سے کوچ کر گئے۔

 حوالہ جات 

زمرہ:1917ء کی پیدائشیں
زمرہ:1997ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:بیسویں صدی کے پاکستانی شعرا
زمرہ:پاکستانی ادبی نقاد
زمرہ:پاکستانی اردو شعرا
زمرہ:پاکستانی محققین
زمرہ:پاکستانی مسلم شخصیات
زمرہ:پشاور کی شخصیات
زمرہ:تمغائے حسن کارکردگی وصول کنندگان
زمرہ:ہندکو شخصیات
زمرہ:پشتو شعرا
زمرہ:پاکستانی اردو مصنفین
زمرہ:ویکی ڈیٹا سے مختلف مختصر وضاحت
زمرہ:پشاور کے مصنفین